
Indledning. 



Rødgranen er fremdeles det tilsigtede Hovedbestands- 
træ i de jydske Hedeplantager. Værdifnldeældre 
Rødgransbe stande forefindes næsten altid, hvor Rød- 
gran er bleven plantet paa Agermark, saaledies i de 
gamle Statsplantager, hvor den udmaalte Træmasse i det 60. 
å 70. Aar har varieret mellem; 3 og 8000 Kubikfod pr. Td. Ld. 

Agermarksplantningerne have overalt vist sig at have 
en betydelig Overvægt over de egentlige Hedeplantninger, 
og der er næppe nogen Tvivl om, at det vilde være deit 
rationelleste først gennem Mærgling og nogle 
Aars Dyrkning at forvandle Heden til Ager- 
mark, førend den tilplantedes, men da dette i mange Til- 
fælde ikke kan lade sig gøre, enten fordi man ikke kan skaffe 
Mærgel, eller fordi Arbejdet ikke er overkommeligt, er man 
ofte henvist til at beplante selve Heden. 

I den egentlige Hede mislykkedes de gamle 
Statsplantninger fra Slutning-^n af det attende Aarhundredle 
ofte, fordi Granen ikke kunde taale Lyngen; men da Plant- 
ningssagen toges op igen efter 1864, begyndte man dog 
igen med Plantning af Rødgran i ren Bestand i Lyngheder. 

For dog at sikre sig noget var det, at Hedeselskabet ca. 
1870 indførte ca. 50 pCt. Bjergfyr i Rødgrankulturer, og 
det viste sig da senere, at Bjergfyrren havde en uventet 
heldig Indflydelse paa Rødgranens Vækst, og den blev kaldt 

Rødgranens Amme. Men hermed var Sagen ingenlunde klar, 
thi det viste sig, at Ammen: Bjergfyrren, havde en over- 
ordentlig Tilbøjelighed til at ligge Gran-Barnet ihjel, og 
det har derfor været det sidste Deceuniums 
Opgave at finde og gennemføre det rette For- 
hold mellem Bjergfyrog Gran. 



Fig. 1. 23-aarig Plantning i Huller i raa Hede, tilvenstre Bjergfyr, 

ligefor Gran. 

Kunde Granen da ikke vokse frem alene paa Hedebund ? 
Dette gamle Spørgsmaal rejstes atter og atter fra forstlig 
Side. Det er jo ikke usandsynligt, at Granen, naar den 
voksede op uden Amme, blev haardførere end med Amme, 
og kunde Ammen undværes, var meget vundet. 

Hvad vise nu de ældre 30 — 40'aarige rene Rødgrans- 
kulturer i saa Henseende ? 

1) At Rødgran, plantet alene i de gamle He- 
der, ikke komme af Stedet, 

men 2) at Rødgran i forholdsvis ung Hede, 
f. Eks. i Nærheden af og omkring Egebuske, udvikler 
sig livskraftigt til sunde, modstandskraftige, værdi- 
fulde Træer. 

Eksempler paa saadan god Rødgranskov, plantet paa 
Hede men mellem Egekrat, findes saaledes i Margrethelund 
Plantage ved Viborg, Skarrild Krat Plantage syd for Her- 
ning, Houborg Plantage nord for Holsted m. fl. Steder. 

Overalt hvor vi se Hedeskov af denne Art, maa vi nu 



Fig. 2. Margrethelund Plantage. Bødgran plantet 1855 i Egekrat. 

erkende, at dette er Maalet, vi bør stræbe efter paa Hede- 
lokaliteter, hvor man ønsker Granskov og ikke sor sig i 
Stand til først at forandre Heden til Ager, nemlig sundt 
opvoksende Rødgrans-Individer i ikke for tæt Bestand, saa- 
ledes at de beholde hele deres Kjole (Naalebeklædning) 

indtil Afkastning af den nederste Del af Kjolen (Rensning) 
kan begynde, naar Granerne ere ca. 15 å 25' høje. 

Hvorledes opnaa vi nu lignende Vækstforhold paa gam- 
mel Hedebund? — Ved paa varig Maade at gøre de gamile 
Heder unge, det Sril sige indgive dem de-t Ferment, som de 
unge Heder ere i Besiddelse af. 

Man har længe arbejdet paa denne Opgave. Ved Indplant- 
ning af Bjergfyr tnellem Granerne gjordes Kulturerne grønne 
og levende, men da Granen dog ikke i raa Hede hurtig nok 
vilde følge med Bjergfyrren, pløjede man Heden først én 
og senere gentagne Gange for at gøre den døde Hedeskjold 
levende, hvorefter Reolpløjning teller Undergrundspløjning 
foretoges alt forud for Plantningen, og Granerne kom i 
god Vækst, — men plantede man Gran alene, da gik disse 
dog atter senere i Stampe, og blandede man Gran med 
Bjergfyr, undgik man ganske vist Granens Stampeperiodie, 
men Bjergfyrren udviklede sig paa Granens Bekostning. 

Opgaven er imidlertid at forvandle den gamle, dødle 
Hedebund paa varig Maade og saa tidligt som muligt til 
frisk, levende Bund for Granerne, saaledes at disse her 
kunne forefinde ganske det samme Forhold som omkring 
Egebuske, saaledes at de kunne vokse op uden Stagnation, 
og uden at man fratager Lys og Luft fra nogen Del af 
deres Organer. Man kan maaske ogsaa sige, at Opgaven 
er paa Hede hurtigst at fremskaffe en Skov- 
Situation for den unge Rødgran. 

Herved vil jeg da forstaa: For det første at passende 
Læforhold ere til Stede, men i saa Henseende viser det 
sig, at Vindeii i den største Del af Midt- og Vestjylland ikke 
væsentlig generer Rødgranen, saa længe den endnu ikke 
er ca. 20 Fod høj og ejheller senere, naar Bestanden kun 
mod Vest omgives af Læbælter eller Lær,æikker af Hvidgran 
eller Bjergfyr. Derimod er Vinden navnlig i den vestre 
Del af Thy saa stærk, at Rødgran ikke her kultiveres i 
væsentlig Grad, men erstattes af Hvidgran og Ædelgran 
samt forsøgsvis Sitkagran. For den største Del af Hede- 
egnen tillader Vinden (under Varetagelse af simple Forholds- 
regler) imidlertid Rødgranens Vækst. 

Men Forskellen mellem en Skov- og Hede-Situation for 



Digitized by 



Google 



RcKigranen kan foreløbig søges i, hvorvidt Granrød- 
derne forefinde ellerere i Stand til at uddrage 
optageligt (assimilabelt) Kvæl stof af Jordbunden. 

Det er Kammerherre Muller, der ved sine Un- 
dersøgelser offentliggjorte i en Pjece: „Om Bjergfyrrens For- 
hold til Rødgranen i de jydske Hedekulturer 1903" har kastet 
Lys over dette Forhold. Disse Undersøgelser foretoges navn- 
lig i det herværende Plantagekomplex syd for Herning, og 
jeg tror at kunne anføre, at Tanken om Kvælstoffets Be- 
tydning for Rødgranens Vækst slog ned i Kmhr. Muller, 
da han her saa en 7 Aar gammel Forsøgs-Grankultur i 
mærglet Hede dels med og dels uden Bjergfyr. Granetmie 
uden Bjergfyr vare atter gaaede i Stalnpei og blevne gule, selv 
om der ikke var kommen Lyng, medens Granerne iblan- 
dede med Bjergfyr vare mørkegrønne og i fuld Kraft, og 
Blandmgskulturen ser ud, som om den er overgydt med 
Chilisalpeter. 

De Undersøgelser, som Kmhr. Muller derefte foretog 
først rundt omkring i dette Kompleks og derefter tillige andre 
Steder, viste, at medens Bjergfyrrens Rødder overalt vare 
omgivne af Svamp-Skeder (Mykorrhizer), dels drue- 
eller klasegrenede (raoemose), dels gaffelgrenede (dicho- 
tome), fandtes der paa Granen kun gaffelgrenede Myrkorrhi- 
zer, og disse fandtes kun i rigelig Mængde hos Graner i 
god Vækst, medens de paa alle syge Graner kun fandtes 
sparsomt eller endog meget sparsomt. 

Der foreligger altsaa : 

1) At Bjergfyr overalt paa vore Hedelokaliteter 
udvikler si^ kraftigt, og at dens Rødder altid ere rigeligt 
omgivne af Mykorrhizer. 

2) At Granen, hvor den stagnerer og bliver gul i 
Hede, kun har Rødderne meget sparsomt besatte med My- 
korrhizer, men dernæst, 

3) At Granen, naar den er bragt i Kraft og bleven 
grøn, f. Eks. ved Bjergfyrrens Hjælp, atter har faaet rigehgt 
af Mykorrhizer. 

Er det nu netop Kvælstof, disse Mykorrhizer bringe Vært- 
planten? Dette er endnu ikke bevist. Den næ-rmerei viden- 
skabelige Undersøgelse maa bekræfte dette, men Kmhr. Miil- 
ler antager dette,*) idet han i sin saare interessante før- 
nævnte Pjece henviser til hermied paralelle Vækstforhold, 
og, der kan foreløbig aqviesceres herved**). 

For Praksis har det Betydning, at den videnskabe- 
lige Undersøgelse gaar ad samme Vej som de praktiske Er- 
faringer og bekræfte disse, og det har i dette Tilfælde gen- 
nemgribende Betydning, atUndersøgelsernenu maa 
gaaud paa at forklare, hvorledes Bjergfyrren 
vedsinRodvirksomhedindvirkerpaaGranen. 

Fig. 3. Skizze fra Tjele Plantage 1903. 
O franske Bjergfyr. 



n/ kraftige mørkegrønne Grraner. 



yi svage matgrønne Graner. 



*) Kmhr. MttUer antager navnlig, at man kan tillægge de drue- 
eller klasegrenede (racemøse) Mykorrhizer, der omgive Bjergfyr- 
rødderne, en kvælstofsamlende Evne. 
**) I en senere Artikkel skal blive paavist, hvorledes det er saa 
langt fra, at Oberstlnt. Dalgas ældre Anskuelser og Undersø- 
gelser angaaende Betingelserne for Granens Vækst staar i Strid 
med Kmhr. Mttllers do., at man snarere kan sige, at de sidste 
paa en mærkelig Maade suplere de første, eller omvendt, at de 
første suplere de sidste Undersøgelser. 

At det er en Rodvirksomhed, der her er Tale 
om, fremgaar af, at en Bjergfyr kan paavirke en Gran, 
selv om de ikke røre ved hinanden med Naalene; ja man 
har endog Eksempler paa, hvorledes en Bjergfyr, efter alt 
hvad ses kan, i Agermark (hvor Udslaget sker hurtigst og 
i størst Rækkevidde) har kunnet paavirke 3 Graner i hen- 
holdsvis 2, 4 og 6 Alens Afstand fra Bjergfyrren, medens 
alt andet var lige, hvilket belyses af Fig. 3. 

Men hertil kommer endnu en saare mærkelig Ting: 
Ligesom Graner i ikke altfor gamle Heder efter at have 
stagneret og været gule i 10 å 20 Aar efterhaanden kunne 
begynde at blive grønne og tilsidst kunne skyde og ud- 
vikle sig, som om der aldrig havde været noget i Vejein 
(et Forhold, der kendes af alle Hede-Skovdyrkere), viser 
Erfaringen, at Gran i Hede, der er bragt i Kraft 
ved Bjergfyrrens Hjælp (og som altsaa ad denne 
Vej har faaet sine Rødder omgivne af Mykorrhizer) blivør 
ved at gro, selv om Bjergfyrren borttages. 

Det er de sidste Aars Erfaringer, der havel vist dette. 
For 10 Aar siden begyndte vi at gennémhugge i Blandings- 
bestandene af Gran og Bjergfyr for at give Granen Lys og 
Luft, først svagt, men for hvert Aar stærkere og stærkere 
og tillige i yngre og yngre Blandinger, indtil vi endelig øx^ 
komne til, at Bjergfyrren med Held kan nodhugges helt 
eller omtrent helt, saa snart den har bragt Granen i Kraft. 

Det er saa heldigt, at vi tillige paa smaa Stykker have 
endnu ældre Erfaringer om dette Forhold, dog med den 
Nuance, at disse Erfaringer navnlig hidrøre fra Gran, der 
have været blandede med østrigsk Fyr, som imidlertid 
virker paa samme Maade som Bjergfyrren. De østrigske 
Fyr bleve som bekendt i 10 — 20 Aars Alderen overalt syge 
og da nedhuggede; men det viser sig nu, at de, hvor dte' 
have været blandede med Graner, have gjort deres Gavn, 
og vi forefinde saadanne Steder nu veludviklede Granpar- 
tier. 

Fig. 4 viser saadanne 28*aarige Graner plantede som 
^/q Rødgran paa reolpløjet, raa Hede i Blanding med øst- 
rigsk Fyr. De østrigske Fyr bleve syge og nedhuggedes for 
15 — 16 Aar siden. 

De senere Aars Erfaringer viser, at man ved Nedhugning 
af Bjergfyr i Blandingsbestande af Gran og Bjergfyr i rette 
Tid opnaar det samme. Man kan da sige, at der ad 
denne Vej skabes en Skov-Situation for Gra- 
nen. 



Fig. 4. 28-aarige Graner i Birkebæk Plantage, der oprindelig har 

været blandede med østrigske Fyr. Plantningen udført i raa Hede 

1876. De østrigske Fyr borthuggedes 1887. 

A. Grankulturer i Hede. 

a. De ret kostbare Hedekulturer hvorved man tilsigter en ren 

Eødgransbestand. 

Fig. 5 og 6 udvise en saadan ll'aarig Grankultur paa 
Hede dels før og dels efter Nedsabling af Bjergfyrrene. , 

Kulturen har bestaaet i: ,^ 

1887 Skrælpløjning af Heden pr. Td. Ld. 12 Kr. 

1890 anden Pløjning pr. Td. Ld. 10 — 

1891 Hannoveransk Reolpløjning pr. Td. Ld. 40 — 

1892 Plantning af 6000 Planter, nemlig 3000 2/2 
Gran og 3000 2/1 Bjergfyr med Afstand 21/4 AL 
X 1 Al. 2" skiftevis Gran og Bjergfyr i Rækken 

\ • pr. Td. Ld. . 9 — 

Indkøb ai disse 6000 Planter å 5 Kr. pr. 1000 30 ~ 

1894 lidt Efterplantning . 4 — 

1897 Pløjning af 2 Furer op til hver Granxække 6 — 

1903 Nedsabling af Bjergfyrrene 6 — 

Summa 117 Kr. 

Hvilken Udgift dog for senere Aars Kultu- 
rer vil blive reduceret til 100 Kr., hvor man, som 
det meget ofte er Tilfældet kan erstatte hannovoransk Reol- 
pløjning å 40 Kr. pr. Td. Ld. med Sachs Reolpløjning å 
25 Kr., ligesom anden Pløjning å 10 Kr. med Knivharvning 
å 8 Kr. pr. Td. Ld., hvorved spares 17 Kr. 

Da de enkelte Poster i denne Kultur have Interesse, skal 
jeg gaa nærmere ind paa disse. 

1) Den forudgaaende Skrælpløjning og 3 Aar derefter 
foretagne anden Pløjning har fundet Sted i Overensstem- 
melse mied de foreliggende Erfaringer for at udlufte Skjolden 
og derved straks at faa Granen i Vækst. Det er utvivl- 
somt heldigt, at Skrælpløjning finder Sted ca. 5 Aar før 
Reolpløjning eller anden Dyb-Behandling, men vi havo dog 
ogsaa vellykkede Kulturer, hvor der er skrælpløjet kun 3 
Aar før Reolpløjningen. ' 

2) Anden Pløjning erstattes som nævnt nu ofte af Kniv- 
harvning (4 Tind), hvilket passer til Reolpløjning, hvor- 
igennem Skjolden dækkes, medens man maa foretrække at 
pløje anden Gang og ofte at harve derefter paa saadanne 

Fig. 5. De kostbare Hedekultiirer å 100 å 120 Kr. pr. Td. Ld. 
11-aarig Blandingskultur af Gran og Bjærgfyr før Sablingen. 



Fig. G. De kostbare Hedekulturer å 100 å 120 Kr. pr. Td. Ld. 
11-aarig Blandingskultur af Gran og Bjergfyr efter Sablingen. 

Arealer, hvor den altfor fine Undergrund ikke tillader Reol- 
pløjning af Fare for Sandknog, men hvor man maa pløje 
undergrundspløjede Render. ' 

3) Den hannoveranske Reolpløjning i 16 — 18" Dybde er 
nu som nævnt ofte afløst af Sacks-Reolpløjning i 12" Dybde, 
med hvilken Dybdebehandling man meget ofte ; kan pløje 
Ahlen eller Rødjorden op. Reolpløjning viser sig 
overalt at være den bedste Dybdebehandling, 
men den kan kun udføres, hvor Undergrunden er lidt ahl- 
holdig eller gruset. 

4) Plantningen er som nævnt udført som Fig. 7 med 
halvt Gran og halvt Bjergfyr, 3000 Vg Graner og 3000 



Vi Bjergfyr. Fig. 7. 

^•^i< O vi O v< O y 

Fig. 7. Kostbar Grankultur paa reolpløjet Hede. 
X = Bjergfyr. 
O = Gran. 

En saadan Blanding har den store Fordel, at den meget 
hurtig, det er i det 8de eller 9de Aar, helt lukker Bunden, 
saaledes at man i denne ganske undgaar Granens Stampé- 
periode. Dog trykkede Granerne sig lidt for 3 Aar siden, 
altsaa i Plantningens 8de Aar, men bleve derefter hurtig 
bragte i Kraft af Bjergfyrren, der i denne Kultur 
er anvendt som Kulturmiddel i fuldeste Ud- 
strækning for hurtigst at skabe en Skov-Si- 
tuation for Granen. 

Det har som anført været tilstrækkeligt en Gang, nem- 
lig i Kulturens 5te Aar at pløje en Fure op til hver Side 
af Planterækkerne. 

5) Idet Nedsabling af Bjergfyrrene derefter har fundet 
Sted i Kulturens Ilte Aar, altsaa i en meget tidlig Alder, 
har man opnaaet en Granplantning, hvor hvert enkelt Individ 

netop er bragt i fuld Kraft af Bjergfyrren uden paa nogen 
Maade at være blevet trykket af disse, altsaa en Bestand af 
stærke, livskraftige Individer. Jordbunden omkring Granerne 
er tillige dækket af et Lag af nedsablede Bjergfyrgrene, 
hvilket vi ogsaa har Erfaring for har en meget heldig Ind- 
flydelse paa Kulturens senere Vækst, og endelig ville de 
nedsablede Bjergfyr, der ere afhuggede en 3 — 4" fra Jorden 
i en ung Alder, skyde op igen med talrige Smaaskud og 
danne en veritabel Fodpose for Grankulturen. 

Det Spørgsmaal maa imidlertid rejses, om 3000 Graner 
pr. Td. Ld. er Graner nok? Dette kan dog sikkert besvares 
bekræftende. Efter Professor J. F. Hansens Tilvækstover- 
sigt over Rødgran, forefindes pr. Td. Ld. i 20 Aars Alderen 
2200 Gran pr. Td. Ld. efter Gennemhugningen og af 28 
Fods Højde. Det er af Kulturhensyn, at man planter større 
Antal Graner pr. Td. Ld., mennaarKulturhensynene 
ere fyldestgjorte paa ovennævnte Maade, da 
er 3000 Graner jævnt fordelte paa Arealet 
uden Tvivl tilsttækkeligt. 

Vi opnaa da ogsaa ad denne Vej meget sunde og 
livskraftige Individer, der ville blive stormfaste og efter 
foreliggende Erfaringer ikke ville blive udsatte for Svampe- 
angreb. Thi det er jo en bekendt Sag, at Stormskade og 
Svampeangreb netop følge de tætte Bestande ganske særlig 
paa mager Jord og gøre her ubodelig Skade. 

Imod et saadant forholdsvis lille Stammetal af 3000 
Graner pr. Td. Ld. har man anført, at Granerne ville blive 
for stærkt grenede til at afgive godt Gavntræ, men medens 
dette kan passe for de gode Jorder, passer det ingenlunde 
for de magre Jorder, hvor Granens Greneudvikling ikke er 
særlig stærk; tværtimod har Granen Tilbøjelighed til her 
ude at udvikle sig som Nordlandsgraneme lige i Vejret med 
en forholdsvis svag Grene-Besætning. 

Paa den anden Side viser det sig, at Granen aldeles 
ikke i den yngre Alder kan undvære den Grenebesætning, 
den kan udvikle herude, naar den vedblivende skal sætte 
Topskud, og den kræver derfor fra første Færd af en lys 
Stilling. 

— Hyppigere end ovennævnte Blanding er 

en Blanding af 4000 Graner og 2000 Bjergfyr 
bleven benyttet, saaledes at der er bleven indsat en 
Bjergfyr midt imellem og for hver to Graner, og Bjergfyrrene 
kommer da til at virke som Knltumuddel paa en Gran 
paa hver Side af sig. Man opnaar her igennem at faa flere 
Graner pr. Td. Ld. i dette Tilfælde altsaa 4000; men Kul- 
turen bliver noget dyrere, dels fordi Granplanter ere dyrere 
end Bjergfyrplanter, og dels fordi én Gang Pløjning af Furer 
til Granerne som Regel ikke vil være tilstrækkeligt. Hvor 
der dernæst kommer til at mangle en Bjergfyr, ville Granerne 
uvægerligt gaa i Stampe, og Kulturen staar overhovedet i 
Sikkerhed tilbage for den Kultur, hvor man bruger halvt 
Bjergfyr. Da dernæst en Bjergfyr ikke indvirker saa hurtigt 
paa Granen som to Bjergfyr (en fra hver Side), bringes Gra- 
nen senere i Kraft af Bjergfyrren, og Nedsabling af Bjerg- 
fyr maa da finde Sted et Par Aar senere, og Granerne ville 
da ofte være blevne trykkede af Bjergfyrren paa den ene Side. 

Hertil kommer, at medens man har Erfaring for, at 
man roligt kan nedsable 10 — ll'aarige Bjergfyr af en Tom- 
mes Tykkelse uden Fare for, at de nedhuggede Grene blive 
Klænganstalter for Snudebiller, saa fyldes ca. 2" tykke, 
afhuggede Bjergfyr, der faa Lov til at blive liggende paa Bun- 
den, med Snudebiller. Ogsaa af denne Grund bør Ned- 
sabling af Bjergfyr finde Sted i en ikke for sen Alder. 

Man har imidlertid i de sidstnævnte Kulturer forsøgt 
dels kun at hugge Toppen af Bjergfyrren og dels at hugge 
Halvdelen af Bjergfyrren, saaledes at dette sidste sker, naar 
Kulturen er ca. 6' høj, idet Bjergfyrrene afhugges i 3*s Højde, 
hvorved man mener at give Granen den fornødne Overvægt. 
Det første, at hugge Toppen af Bjergfyrren et å to Skud 
nede, har imidlertid vist sig at være ganske betydningsløst, 
idet Bjergfyrren dog i Løbet af ganske faa Aar tager Magten, 
og det sidste at hugge Bjergfyrren halvt ned vil ogsaa efter 
de Erfaringer, vi nu have, bringe Skuffelser. Bjergfyr- 
rens Udviklingsevne og Evne til at tage Mag- 
ten fra Granen, naar Granen ikke i den unge 
Alder kan faa Lov til at beholde sin Kjole helt 
ned, har vist sig at overgaa enhver Antagelse. 

Medens Gran paa Agermark undertiden kan tage Teten 

fra samtidig plantede Bjergfyr, synes den ikke at kunne 
gøre dette paa Hedebund. Her har Bjergfyrren da, tillige 
en ganske overordentlig Evne til at skalle Granen af, og 
naar det derefter dog tilsidst bliver nødvendigt helt at bort- 
hugge Bjergfyrrene fra de afskallede Grajier, der ere blevne 
klejne, opløbne og kun have en lille Top, da have disse tabt 
deres Udviklingsmulighed i en lang Aarrække. ^ 

Bjergfyrren skal derfor benyttes til at 
give Granen Kraft, men saa snart dette er sket, 
bør Granen snarest stilles saa lyst, at den be- 
varer hele sin Kjole. 

Imod et stort Antal Graner pr. Td. Ld. kan ogsaa an- 
føres, at det uden Tvivl maa kunne anses for heldigt at 
kunne undgaa en tidlig Gennemhugning og at erholde en 
stor Mængde smaa og tynde Graner, men Hovedhensynet 
maa dog være Hensynet til Kulturens bedste og sundeste 
Vækst. De forskellige Forhold kunne jo ogsaa betinge for- 
skellige Dispositioner; jo bedre Bund, des færre Bjergfyr 
og des flere Graner. 

b. De forholdsvis billige Grankulturer i Hede, hvor man tilsigter 
Blanding af Gran og Bjergfyr. 

Fig. 8 og 9 udvise en saadan 26'aarig Blandingskultur 
paa raa Hede, dels lige før og dels lige efter 2den Gen- 
nemhugning. 

Kulturen har bestaaet i: 
1877 : Pløjning af enkelte Reolpløjningsfurer i 

raa Hede med 21/2 Al. Afstand, pr. Td. Ld. 27 Kr. 00 0. 
1878 : Plantning i disse Furer, skiftevis af en 

2/2 Bjergfyr med I1/2 Al. Afstand mellem 

Planterne, bliver ialt Plantning af 1850 

2/2 Gran -og 1850 2/2 Bjergfyr 6 — 00 — 

Indkøb af disse 3700 Planter å 5 Kr. pr. 1000 18 — 50 -> 
Lidt Efterplantning 2 — 30 — 

1890: Gravning af 4 stærke Tørv omkring 

Granerne, 1800 Gran å 4 Kr. pr. 1000 7 — 20 — 
1896: Nedsabling af de Bjergfyrgrene, der 

have generet Granerne, pr. Td. Ld. 3 — 00 — 

Summa 6TKr. 00^. 

Fig. 8. De billige Graakulturer i Hede å ca 60 Krj pr. Td Ld. 
26-aarig Blandingskultur af Gran- og Bjærgfyr før 2den Gennemhugning. 



Fig. 9. De billige Grankulturer i Hede å ca. 60 Kr. pr. Td. Ld. 
26-aarig Blandingskultur af Gran og Bjærgfyr efter 2den Geunemhugning. 

1900 er Bestanden dernæst bleven gennemhugget me- 
get stærkt, saaledes at der kun blev en højst to 
Bjergf yrstammer tilbage paa hver Plante. 

Udbyttet pr. Td. Ld. var 5 Favn 3' langt Bjergfyr- 
brænde, der brændtes til, Kul i Miler, hvorved Udgiften til 
Hugsjten dækkedes. 

i904 finder nu 2den Gennemhugning Sted, der ud- 
føres ssialedes, at de Bjergfyrstajmmer, der kunne sælges som 
Pæle, det vil sige saadanne, som ere over 3" tykke 1 Alen 
fra Rodenden, og som genere Granerne, borthugges. 

Denne Hugst gentages om 3 Aar, og der vil da i 2den 
og 3die Gennemhugning kunne hugges 1000 å 1500 Pæle 
pr. Td. Ld. med et Nettoudbytte af 4 å 5 Øre. pr. Pæl, 
idet Pælene af 5' Længde sælges for 10 Øre pr. Stk. og 
af 6' Længde for 11 Øre pr. Stk., samt idet Hugstprisen er 
21/2 Ør^ og Transport til Stationen pr. Mil 3 Øre. 

Nettoudbyttet af en saadafi Pælehugst i Bestandens 26de 
å 30te Aar kan saaledes, dersom Pælesalget kan vedblive, 
blive pr. Td. Ld. 60 å 70 Kr. eller det samme som Kul- 
turudgiften. 

Til ovennævnte Kultur skal nærmere anføres: 

1) Den i 1877 i raa Hede foretagne Pløjning af en- 
kelte Reolpløjningsfurer er de fleste Steder senere blevet 
afløst af Pløjning af undergrundspløjede Render, der ud- 
føres noget billigere, nemlig for 22 å 25 Kr. pr. Td. Ld. 

2) Plantningen er som nævat udført med halvt Gran 
og halvt. Bjergfyr, 1850 af hver Slags, sabledes som Fig. 
10 udviser. 

Fig. 10. Billig Grankuitur i raa Hede. 



I raa Hede bør man næppe plante Gran og 
Bjergfyr væsentlig tættere, navnlig dersom man 

vil opnaa et Gavntræudbytte "(Pæle) af Bjergfyrren, men 
ogsaa fordi Bjergfyrrødderne i raa Hede skulle have me- 
get lang Tid til at paavirke Granrødderne for at bringe 
Granen i Kraft. Naa Bjergfyrgrenene i raa Hede en Gran 
for tidlig, overvokses Granen af Bjergfyrren, med mindre 
der tages (ganske særlige Forholdsregler, saasom gentagne 
Gravninger omkring ^Granen. 

3) I 1890, altsaa i Kulturens 12te Aar, var Bjergfyr- 
rene netop i Færd med at naa Granerne, og disses Vækst blev 
da paaskyndet som nævnt ved Gravning af 4 stærke Tørv 
omkring hver Gran. Dette Arbejde kan ogsaa erstattes af 
Pløjning af Furer til Granerne, men en saadan ekstra 
Hjælp kunne Granerne i en saadan Kultur paa 
ingen Maade undvære, og den bør da finde Sted 
netop paa det Tidspunkt, hvor Bjergfyrgrenene ere i Færd 
med at naa Granerne. 

4) 1896, altsaa 6 Aar efter, havde Bjergfyrrene delvis 
overgroet Granerne, og der foretoges da en saa stærk 
Sabling å 3 Kr. pr. Td. Ld., at Granerne kom 
til at staa frit, saaledes at de kunde beholde 
hele deres Kjole. 

5) 1900, altsaa i Blandingens 22de Aar, vare Bjerg- 
fyrrene igen i Færd med at overvokse Granerne. Der fore- 
toges da en meget stærk G^nnemhugning, saaledes at der 
kun levnedes én, højst to Stammer paa hver Bjergfyr. E n 
saa stærk Gennemhugning er i en saadan Kul- 
tur Betingelsen for at faa Gavntræ ud af saa- 
velGranersom Bjergfyr. Som anført brændtes Favn- 
træet til Kul i Miler, hvorved Hugstudgiften lige dække- 
des. Ved den senere indførte Kul- og Tjærebrænding er 
erholdt et Overskud af 2—4 Kr. pr. Favn. 

6) 1904 havde Bjergfyrrene igen overvokset Granerne, 
men nu kan der hugges Pæle, der hidtil har været en kurant 
Handelsvare, og derefter faar man en Blandingskultur af 
Graner med en Del af de tyndeste Bjergfyr. 

Dog bliver denne Kultur ikke saa ensartet som Hoved- 
kultur a. (Fig. 5 og 6); der vil altid i de gamle Heder 
være Pletter, hvor man ikke faar Granerne med, og som 

da blive, ren Bjergfyr, men overholdes det anførte nøje^ 
vil man dog faa Gran paa største Delen af Arealet. 

Forudsætningen for, at ovennævnte paabegyndte Pæle- 
salg imidlertid kan vedblive, vil være, at Pælene ere til- 
strækkelig holdbare. Herom synes Erfaringerne at være 
meget forskellige. Vi have udsendt en Række Forespørgs- 
ler til Folk, der i de forløbne Aar har faaet Pæle her, og 
Varigheden af 3" tykke Pæle synes at variere fra 2 å 3 
tU 5 å 6 Aar, medens den for 4" tykke Pæle er større; 
det er i Jordoverfladen, at Pælene ere tilbøjelige til at raadne, 
og det er navnlig Pæle af Topenden, der ikke ere hold- 
bare i Modsætning til Pæle af Rodenden. 

For at faa holdbare Bjergfyrpæle bør disse skoves inden 
medio Marts, de bør aflægges ikke paa Jorden, men paa 
Træstykker, føres ud af Skoven inden Udgangen af April 
og helst straks sættes i Jorden med den tykke Ende 
nedad, og kun Rodenden bør benyttes. 

Men ganske særlig bør man gaa over til at 
udlevere Pæle, der ere præparerede eller im- 
prægnerede paa 34 Alens Længde omtrent paa det 
Sted, hvor Pælen kommer til at berøre Jordoverfladen. 

Dette udføres ved, at Skovfogden i Maj— Juni halv- 
andet Aar før Pælene skulle hugges, udviser disse ved 
at give dem en Blis med Øksen paa den ene Side % 
Alen lang og ca. 1/2 Alen over Pælens Rodende, saaledes 
at han afhugger Barken og noget af Splinten, hvorefter en 
medfølgende Mand med et Ridsejem ridser Resten af Bar- 
ken i samme Højde som Blissen og med ca. 1/2" mellem 
Ridsene, der bør være saa dybe, at man udridser foruden 
Bark tillige noget Splint. Paa ovenstaaende Figur ses dels 
(tilvenstre) en i December 1903 hugget Stamme, der i sin 
hele Længde, men kun paa den ene Side, blev præpareret i 
Juni 1902 (til Brug for Tjærebrænding) og dels (tilhøjre) 
en frisk hugget Stamme, der er blevet blisset og ridset som 
ovennævnte for i Løbet af I1/2 Aar at blive en særdeles 
holdbar Pæl.*) 

*.) Det samme Princip maa kunne anvendes til Imprægnering eller 
Præparering af Telefon- eller Telegrafstænger af Gran. Kun 
bør man antagelig, da der er Tale om større og tykkere Træer, 

At dette vil naaes ad denne Vej, er der ingen Tvivl 
om. Dels har vi selv allerede enkelte Erfaringer i saa Hen- 
seende, og dels har vi Udlandets Erfaringer at holde os til. 
Herom anfører saaledes Ch. Broilla,rd i „Le Traitement 
Des Bois En France" i sin Omtale af Strandfyrren „Pinus 
maritima" : „Traeet af de Fyr, hvoraf man har udvundet 



Fig. 11. Til venstre en Bjærgfyrstamme præpareret 1901 til Tjæreved og 
til højre en do. do. 1904 for at gøre 

den holdbar som Pæl. 

Harpiks, bliver tættere, imprægneret af Harpiks og holdbart, 
især i den Del af Træet, som er blevet saaret. Man faar 
f. Eks. heraf meget gode Pæle og udmærkede Stykker til 



begynde Præpareringen 3 Aar før Hugsten og foretage denne 
i 2 Gange, saa Halvdelen af Bark med lidt Splint afhugges 
første Gang og Resten anden Gang. 

Vandbygningsarbejder. Man anvender det til Pæle og Sti- 
vere uden at imprægnere det yderligere.** 

Den anførte Præparering af Bjergfyrpæle, der tillige er 
en fortrinlig Udvisning, kan udføres for 1/2 Øre pr. Stk. 
heri indbefattet Betalingen for Udvisningen. 

I ovenstaaende Oversigt er kun fremført to Typer a. 
(Fig. 5 og 6) og b. (Fig. 8 og 9) paa Grankultur i Hede, 
men mellem disse gives der talrige Variationer, der dog 
alle kunne behandles efter den ene eller den anden Type. 

I de kostbare Kulturer a. bør Bjergfyrren utvivlsomt 
nedsables i en ung Alder som anført, fordi man her kun 
bør producere Gran, og fordi man her kan faa en ren 
Grankultur i en tidlig Alder, nemlig i det Ilte— 12te Aar. 

Dette lader sig ikke gøre i de forholdsvis billige Gran- 
kulturer paa raa Hede, hvor man tillige som anført bør 
stile efter at faa et Udbytte af Bjergfyrren. 

B. Orankulturer paa Agérmark. 

Disse ere jo bekendte og som Regel vellykkede. 
. Fig. 12 viser en 21-aarig Agermarksplantning. Kulturen 
har bestaaet i : 

1880: Gravning af le/^o" Huller med I1/2 X 2 
Alens Afstand, bliver pr. Td. Ld. 4600 Huller å 

6 Kr. pr. 1000 27 Kr. 60 0. 

1881 : Plantning af 4600 2/2 Rødgran 8 — 00 — 

Indkøb af disse Plantei- å & Kr. pr. 1000 23 — 00 — 

Efterbedring 1 — 70 — 

1889: var Lyngen kommen ind mellem Gra- 
nerne og disse vare ved at gaa 

i Stampe. Der blev da indplantet en 

Bjergfyr midt imellem og for hver 2 

Graner med Udgift: 

2300 12/12" Huller å 4 Kr. 

2300 2/2 Bjergfyr at sætte 

Indkøb heraf å 5 Kr. 

Summa 85 Kr. 00 0. 

Granplantningen havde udmærket Nytte af de senere 
indplantede Bjergfyr, Bunden lukkedes hurtig og de ældre 

Graner kvalte her ganske de mindre Bjergfyr, et Forhold, 
som jeg kun har set, hvor Gran er plantet paa Ager- 
mark og har været en 7 — 8 Aar ældre end Bjergfyrrene. 



Fij?. 12. 

Bestanden blev gennemhugget første Gang i 1902, idet 
hveranden Gran i hverandcn Række blev taget. 

Det er nu øjensynligt, at Plantningen af Gran, som 
anført med 1 1/2 X 2 Alens Afstand, har været unødvendig 
tæt. 2X2 Alen vilde have været fuldt tilstrækkeligt, hvor- 

ved den ret store Kulturudgift: 85 Kr. vilde være bleven 
foiniindsket med en Fjerdedel, altsaa til ca. 64 Kr. pr. 
Td. Land. 

Plantning i Agermark finder iøvrigt meget ofte Sted 
i undergrundspløjede Render, der pløjes med 21/4 Alens Af- 
stand, hvilket koster pr. Td. Ld. 20 Kr. 00 0, 
Heri plantes da ^/^ Rødgran med 2 Alens 
Afstand i Rækken og desforuden en 2/^ 
Bjergfyr midt imellem og for hver 2 
Graner, bliver 3100 2/2 Rødgran og 1550 
2/j Bjergfyr at sætte 
Indkéb af disse Planter å 5 Kr. pr. 1000 
Lidt Efterbedring 

I det ca. 10de Aar bør derefter Bjergfyrrene 
nedhugges med Udgift pr. Td. Ld. 

Summa 

altsaa omtrent det samme som den første Agermarkskultur, 
dersom Granerne i denne havde været plantet med 2X2 
Alens Afstand. 

Det er det sikreste og for Agermarksku'I- 
turer heldigste, at der straks indplantes en 
Bjergfyr for hver 2 Graner, men disse Bjerg- 
fyr bør som anført nedsables i det ca. 8 — 10de 
Aar saasnart Kulturen har lukket sig og Granerne ere komne 
i fuld Kraft, altsaa netop naar Kulturen staar paa sit smuk- 
keste. Sker dette ikke, ville Bjergfyrrene ogsaa i disse Kul- 
turer som Regel udvikle sig paa Granernes Bekostning, 
hvorpaa der haves adskillige Eksempler. 

Iagttages imidlertid det ovenanførte, da ere Grankulturer 
paa Agermark de sikreste af alle Grankulturer og ere efter 
adskilliges Erfaringer i Stand til at forrente Anlægskapi- 
talen med 4 pCt. 

Som et af de faa Eksempler, der haves fra Hedeegne, 
kan anføres, at Skødebjerg Plantage paa mager Ager- 
mark i Vorbasse Sogn og hvoraf 12 Td. Ld. 50 Aar gam- 
mel Plantning nu er blevet afdrevet, har efter Ejerens Ud- 
sagn givet 1000 Kr. pr. Td. Ld. med Fradrag af Auktions- 
omkostninger og Udgift til Hugst. Sættes Kulturomkost- 

ningerne til 60 Kr. pr. Td. Ld., hvilket stemmer med det 
ovenanførte, og Jorden til 60 Kr. pr. Td. Ld., hvilket i 
den Egn er ret højt regnet, og hvilket f. Eks. svarer til en 
Udgift til Indkøb af en Td. Ld. Hede af 20 Kr., og til 
en Udgift til Mærgling og Dyrkning af denne Hede af 30 Kr., 
samt til adskilligt 10 Kr., faa^ en Forrentning af Anlægs- 
kapitalen af ca. 4 pCt. 

Det ligger derfor nær, hvor det kan lade sig gøre, 
at bortakkordere Heden til Mærgling og Dyrkning inden 
den tilplantes. 

Som Eksempel herpaa skal afføres følgende adskillige 
Steder gennemførte: 

Kontrakt 
mellem N. N. Plantage og Entreprenør A., hvorefter denne 
sidste forpligter sig til med Mærgel og eventuel Gødning 
at opdyrke 100 Td. Ld., nemlig Afdelingerne 1, 2, 3, 4 og 
5 paa følgende Betingelser: 

1. 

Jorden overlades Hr. A. i 7 Aar fra Arbejdets Paa- 
begyndelse, saaledes at der bliver 3 Aar til Behandling 
og 4 Aar til Afgrøder. Hr. A. forpligter sig til at behandle 
mindst 20 Td. aarlig, hvorimod det staaf ham frit for at 
behandle mere. Ved Mærglingen skal mindst paaføres 50 
Kubikalen pr. Td. Ld., der ikke maa nedpløjes, før det er 
besigtiget af den Tilsynshavende. 

I Betaling for Behandling erholder Entreprenøren 30 
Kr. pr. Td. Ld., der udbetales et halvt Aar efter at Mær- 
gelen er paaført og spredt paa den hertil behandlede Hede. 
Dog udbetales af nævnte 30 Kr. 5 Kr. pr. Td. Ld. efter 
den første Pløjning af Heden. 

2. 

Skulde Entreprenøren afgaa ved Døden inden Opdyrk- 
ningen er fuldført, overtager hans Arvinger hans Rettig- 
heder og Forpligtelser. 

I Stedet for Mærgel, og hvor denne ikke kan skaffes, 
synes Kalkning at kunne anvendes, og det synes, at man 

da bør foretrække brændt luftlæsket Kalk, hvoraf der er 
Eksempel paa, at 2000 Pd. pr. Td. Ld. har kunnet give Af- 
grøder. 

Dette Kalkningsspørgsmaal bør dog undersøges nær- 
mere. 

I ovenstaaende Oversigt er nærmest sigtet til Rødgran, 
men det anførte gælder ogsaa de øvrige i Hede benyttede 
Graner, navnlig Hvidgran, Ædelgran og Sitkagran, hvoraf 
Hvidgranen kun har sin Plads i Læbælter, medens Ædel- 
granen med Held kan indsprænges i Rødgranskulturer sær- 
lig paa ikke for lavt beliggende Bund og da f. Eks. efter 
Forholdet 20 pCt. Ædelgran og 80 pCt. Rødgran. Sitkagran 
synes at være haardfør og udvikle sig stærkere end de øvrige 
Graner, hvorfor der ogsaa er megen Anledning til at be- 
nytte idenne Gran. 

I alle Læplantninger af Bjergfyr og Hvid- 
gran gælder det ogsaa i høj Grad, at Bjergfyr- 
ren i god Tid børnedsable s, saa Hvidgranen be- 
holder hele sin Kjole, og den bør fremdeles 
holdes iaaben Stilling. 

O. Rene Bjergfyrkulturer, 
a.l Aknindelig Bjergfyr. 

Fig. 13 viser en 33-aarig, ren Bjergfyrkultur, 
plantet med 2 X 4 Alens Afstand og gennemhugget 
1902. Udgiften har været: 
1869: Gravning af 1750 12/12" Huller å 4 

Kr. pr. 1000 7 Kr. 00 0. 

1870. Plantning af 1750 2/2 Bjergfyr 3 — 00 — 

Indkøb af 1750 2/^ Bjergfyr k 5 Kr. pr. 1000 8 — 75 — 
Lidt Efterbedring 1 — 25 — 

Summa 20 Kr. 00 0. 

Ved G^nnemhugning i 1902 — 03 huggedes saaledes, at 
der levnedes en å to af de bedste Stammer paa hver Plante, 
og der erholdtes et Udbytte pr. Td. Ld. af lO^e Favn 
Brænde, 1/2 Favn Stoletræ, 21 Stk. 6* lange 4" tykke Pæle, 59 

Stk. 9' 1. 3" Pæle, 71 Stk. 6* 1. 3" Pæle, 100 Stk. 4' 1. 
3" Pæle, 637 Stk. 8' 1. 2'* Lægter, 10 Stk. 6' 1. 2" do., 191 
Stk. 4* 1. 1" Tremmer, hvilket gav et Nettoudbytte 
af 40 Kr. 

Med 4 pCt. Rente og Rentesrente staar Kulturudgiften 
nu i det 34. Aar i 80 Kr. og med Fradrag af Gennemhug- 
ningsudbyttets Værdi altsaa i 40 Kr. 



Fig 13. 

En Prøveflade efter Gennemhugningen har nu givet 
2029 Stammer pr. Td. Ld. af Gennemsnitshøjde I61/2 Fod 
og efter et Formtal af 0,8 med Kubikindhold 1253 Kubik- 
fod pr. Td. Ld. Sættes Nettoværdien pr. Kubikfod kun til 
5 Øre, svarer dette til en Værdi af 60 Kr. pr. Td. Ld. 

En saadan Plantningsmaade, enten med 2X4 Alens 
Afstand eller med 3X3 Alen, maa i Egne, der ikke ere 
brændselsfattige, meget tilraades fremfor en tættere Plant- 
ning. Den vide Plantning giver den for Bjerg- 
fyrren naturlige Stilling, og en tidlig Grennemhugning, der 
ikke giver noget Udbytte, undgaaes. Men særlig gælder det, 
at dersom en tæt Bjærgfyrplantning ikke bliver rettidig gen- 
nemhugget, da bliver den væsentlig til en Bestand af ret 
værdiløse Pinde. 

I Stedet for Huller bruges ofte undergrundspløjede en- 
kelte eller dobbelte Furer med 4 Alens Afstand, og der 
plantes da tillige ofte 2/q Bjergfyr i Stedet for udpriklede 
Bjergfyr. Udgiften til denne Kultur kan da gaa ned til 
12 å 15 Kr. pr. Td. Ld. 

Forudsætningen for, at man vedblivende kan faa et 
Nettoudbytte, som i dette Tilfælde anført, ved Gennemhug- 
hing i Bjergfyr, er imidlertid, at man vedblivende kan af- 
sætte Effekterne, og her maa der regnes med, at der ad- 
skillige Steder kan blive Overproduktion, navnlig af et tid- 
ligt Gennemhugningsudbytte eller hvad Nordmændene kalde 
„Smaat Virke". 

Det kan da være sikrere at plante saaledes, at man 
omtrent helt undgaar Gennemhugning, hvilket vil opnaas ved 
at plante Bjergfyr med 4X4 Alens Afstand. 

En saadan Kultur vil kun koste 6 å 10 Kr. 
pr. Td. Ld., i 20 — 25 Aars Alderen vil den have sluttet sig, 
og man kan uden Tvivl lade den staå uden Gennemhugning 
til det 40de Aar, eller om man ønsker det til Modenhed i det 
60— 70de Aar. 

Den vil kunne afgive foruden Brændsel i al Fald gode 
Pæle og Pit-props samt Gavntræ af forskellig Art, saaledes 
ville de krumme tykke Stykker uden Tvivl kunne faa An- 
vendelse til Baadebygning. 

Særlig kan man dog gøre Regning paa Salg i stor Stil 
af Pit-props, hvorfor Hr. Direktør Jørgensen fra Horsens 
velvilligst har opgivet nedenstaaende Priser med Tilføjende, 
at Priserne for Øjeblikket ere lave, men fluktuere betydeligt, 
idet Priserne f. Eks. i Aar 1900 vare 50 pCt. højere end nu. 



Digitized by 



Google 



29 



Pris Januar 1901 paa kortprops leveret i England. 



Engelsk ^laal 


Dansk Maal 






Pris pr. 72 Ib. 


Mi.ldel 




Pris pr. 


Diam. i 


Længde 


Fod angivet i 


Diameter 


Pris pr. Ib. 


Cb. Fod 


Toppen 


i Fod 


£ ~ Pence 


ang. i Tom. 


Fod i Øre 


i Øre • 


2V«" 


2V«-6 


1 
1/6 


2V4 


1,91 


46,08 


3" 


3-6 


0. 2/lV» 


374 


2,T> 


46,68 


3V»" 


3V»-6 


0. 2/7Vj i 


374 


3,«8 


43,69 


4" 


4-6 


0. 3/1 Vt 1 


474 


4,00 


40.67 


47«- 


4V*-6 


0. 4/7Vt 1 


474 


5,91 


47,90 


5" 


5-6 


0. 5/7V« 1 


574 


7,19 


47,98 


5Vt" 


5V»-7å8 


0. 6/7V2 1 


574 


8,4« 


47,00 


6- 


6- » 


0. 7/7V» 


6^4 


9,74 


45,66 


6V2'' 


6V«- » 


0. H/TV« ' 


(^74 


11,03 


44,40 


7" 


7- » 


0. 9/7V2 ' 

i 


774 


12,88 


42,88 



Nævnte vide Bjergfyrplantning med 4X4 Alens Af- 
stand, det er med kun ca. 900 Planter pr. Td. Ld., der, 
hvor man vil pløje Render i Stedet for at grave Huller, 
kan ændres til 2 X 6 eller maaske endog 2x8 Alens 
Afstand, strider ganske vist imod vore gamle, danske, forst- 
lige Principper, men disse passe ikke ganske for Plantning 
af Bjergfyr, der gaa op ikke med én, men med 3 — 4 Stam- 
mer. 

Det kan ogsaa nævnes, at man i „Les Landes** i Syd- 
frankrig, hvor de bekendte udstrakte Hedekulturer ere ud- 
førte i de sidste 60 Aar, planter ganske anderledes aabent 
end hos os, og da Strandfyr med det Formaal først i en 
Aarrække at udvinde Harpiks af Fyrrene og derefter be- 
nytte Stammerne til Pæle eller Træklodser til Træbro- 
lægning.*) 

Til dette Brug skriver Broillard**), at man i tyve Aars 
Alderen ikke bevarer mere end 6 — 700 Stammer paa én 
Hektar eller 3—400 Stammer pr. Td. Ld. 

Man begynder da at aftappe Harpiks af 200 Stammer pr. 
Hektar, hvilken Aftapning udføres saa stærkt, at Træerne 



*) Ang. Træbrolægning og Træklodser fra „Les Landes", der ud- 
gør en stor Artikel i Frankrig, se >Le Monde Moderne" 7. Anne. 
C. de Neronde: le pavage en Bois å Paris". 
**) Broillard; „Le traitement des Bois en France". 

dø i Løbet af 5 — 10 Aar, og fortsætter saaledes, at der i 
60 — 80 Aars Alderen kun bliver 150 — 200 Stammer tilbage 
paa én Hektar. 

b. Fransk enstammet Bjergfyr. 

Dette Træ, paa hvilket Kammerherre Muller har 
henledet Opmærksomheden, og af hvis Frø den franske Rege- 
ring nu i en Aarrække har skænket Hedeselskabet 100 Pd. 
aarlig, synes at være Akvisition for Hedeplantningen. I de 
første Aar af dens Vækst er denne Bjergfyr, der ifølge hele 
sin Habitus synes at staa midt imellem almindelig Bjerg- 
fyr og almindelig Skovfyr, noget mindre modstandskraftig 
end almindelig Bjergfyr, idet enkelte Eksemplarer kunne 
angribes af Lophodermium pini, men dette har hurtig for- 
taget sig. Da den som Regel kun gaar op med en Stamme, 
bør den ikke plantes mere aabent end 2X2 Alen, altsaa 
3500 Planter pr. Td. Ld. Den kan godt plantes i Huller paa 
raa Hede, men udvikler sig stærkere i Ungdommen i brakket 
Hede, ligesom det uden Tvivl kan betale sig at reolpløje 
Heden til en saadan Kultur. 

Det kan samtidig anføres, a,t den ved sin Rodvirksom- 
hed paavirker Gran som almindelig Bjergfyr, men det maa 
dog anses at være for kostbart et Træ til at bruges som 
Amme for Granen. Dog kan man tænke sig virkelige Blan- 
dinger af fransk Bjergfyr og Gran, at overholde som saa- 
danne, indtil Modenhed, men herom haves endnu ikke til- 
strækkelige Erfaringer. 

Kultur af Skovfsrr. 

Medens der haves tilstrækkelig Erfaring for, at Plant- 
ning af Skovfyr paa vore aabne Heder ikke lykkes, idet 
Skovfyrren angribes af Sprækkesvampen Lophodermium 
pini i de unge Hedeplantager, viser det sig, at den i de 
større og ældre Hedeplantager kun angribes i uvæsentlig 
Grad, naar Egnen først har faaet Skovkarakter og et Skov- 
klima saa at sige er indtraadt. 

Der er derfor Anledning til at antage, at den med 
Held vil kunne anvendes i næste Skovgeneration paa He- 
derne. 

Slutning. 

Vil man nu spørge, hvor de forskellige anførte Kul- 
turer bør anvendes, da ligger det efter ovenstaaende nær, 
at Heden, hvor det kan lade sig gøre, forinden Tilplant- 
ning bør søges dyrket efter Mærgling eller Kalkning, hvor- 
efter der med Fordel kan plantes Gran. Dernæst bør de 
udsatte og magreste Hedelokaliteter utvivlsomt tilplantes 
med billige Bjergfyrknlturer, men iøvrigt maa det rette sig 
efter Forholdene, om man skal anvende de kostbarere eller 
de billigere Grankulturer paa Hede. 

Inden Spørgsmaalet kan besvares fuldt ud, maa der 
haves Klarhed over Bjergfyrrens Anvendelse og Værdi lige- 
som om Granens Vækstforhold i de ret kostbare Hedekul- 
turer. 

Man kan jo nok sige, at det var Skade, at den saa 
kraftig paabegyndte Hedeplantning i Slutningen af det 18de 
Aarhundrede ikke fortsattes, saaledes at der maatte begyndes 
næsten forfra i 1866, men sent er jo bedre end aldrig. 
Plantningsbevægelsen fra 1866 til 96 gav den Erfaring, at 
aer overalt i Jylland kunde gro Skov. Derefter har Tekniken 
særlig beskæftiget sig med, hvorledes disse Hedeskove bør 
behandles, og først det kommende Tiaar vil kunne fastslaa 
Formerne for den landøkonomiske Hedeplantning, selv om 
man begynder at se de rette Veje i saa Henseende, og 
selv om der fra saa mange Sider er gjort saa meget, som 
af alle anses for at være heldigt. 

Det er jo nye Skovformer, der vokse frem, 
nye Produkter, der udvindes, som Publikum 
først skal lære at kende, og nye Industrier, 
der skal opstå a, hvilket alt tager Tid at faa indarbejdet. 
Som et saadant nyt Produkt, der med Fordel kan udvindes 
af Bjergfyrren, skal endnu kun nævnes Træ gas, idet der 
af en Ton (2000 Pd.) Bjergfyr kan udvindes 25,000 Kubik- 
fod Trægas*), medens der af en Ton Stenknl udvindes 10,000 
Kubikfod Kulgas, der dog i Værdi svarer til ca. 15,000 
Kubikfod Trægas. 



Efter garanteret Tilbud fra Compagniet »Gas Riché« i Paris. 

/Google 



Digitized by ^ 



Ogsaa kan det anføres, al Anvendelsen af Fanger til 
Hedeplantningsarbejder uden Tvivl vil kunne f aa 
en stigende Betydning, f. Eks. til at gennemføre meget billige 
Bjergfyrknlturer paa Klitterne og paa alle Midt- 
og Vestjyllands Højdepartier, saaledes at 
disse som store højtliggende Sko^'-e knnde ind- 
virke paa Læ- og Fugtighedsforholdene, hvil- 
ket kan gennemføres uden uoverkommelig Bekostning. 

Men Tyngdepunktet for Plantningssagen ligger dog 
for Øjeblikket i, hvorvidt de mange, der nu deltage 
i denne Sag, faa den rette Forstaaelse af, ikke 
alene hvorledes der bør plantes, men ogsaa 
hvornaar og hvorledes der bør sables og hug- 
ges. Det er navnlig for at give Vejledning i saa Henseende, 
at denne Afhandling efter Opfordring fremkommer. 

Til Sabling anvendes en Huggert, der til Brug i de unge 
Grankulturer kun bør være 21 " lang (Haandtaget inclu- 
sive) samt med en ret svær 2 " bred Klinge, og som koster 
3 Kr. 50 Øre pr. Stk. Til de første Gennemhugninger 
anvendes bedst en lille let Haandøkse, der koster 2 Kr. 
25 Øre. 

Den 5. Januar 1904. 

